**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

 **«ԶԻՆՎՈՐԱԿԱՆ ԾԱՌԱՅՈՒԹՅԱՆ ԵՎ ԶԻՆԾԱՌԱՅՈՂԻ ԿԱՐԳԱՎԻՃԱԿԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ և ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1. 1.** «Զինվորական ծառայության և զինծառայողի կարգավիճակի մասին» 2017 թվականի նոյեմբերի 15-ի թիվ ՀՕ-195-Ն օրենքի 65-րդ հոդվածի 1-ին մասում՝

1) երկրորդ նախադասության «30» թիվը փոխարինել «60» թվով.

2) երրորդ նախադասության «պայմանագրային զինծառայողներին վճարվում է ամսական դրամական հատուցում» բառերը փոխարինել «այլ բնակելի տարածություն վարձակալելու դիմաց պայմանագրային զինծառայողներին վճարվում է դրամական փոխհատուցում։» բառերով.

3) երրորդ նախադասությունից հետո լրացնել նախադասություն հետևյալ բովանդակությամբ. «Վարձակալության պայմանագրի պետական գրանցման ծախսերն իրականացվում են պետական բյուջեի միջոցների հաշվին՝ բյուջետային տարվա ընթացքում մեկ անգամ:».

4) չորրորդ նախադասության «ամսական դրամական հատուցում» բառերը փոխարինել «այլ բնակելի տարածության վարձակալության դիմաց դրամական փոխհատուցում» բառերով:

**Հոդված 2. Եզրափակիչ մաս և անցումային դրույթներ**

1.Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։

2. Սույն օրենքից բխող ենթաօրենսդրական նորմատիվ իրավական ակտերն ընդունվում են սույն օրենքն ուժի մեջ մտնելուց հետո եռամսյա ժամկետում:

3. Մինչև սույն օրենքն ուժի մեջ մտնելը պայմանագրային զինծառայողի՝ «Զինվորական ծառայության և զինծառայողի կարգավիճակի մասին» օրենքի 65-րդ հոդվածի 1-ին մասի հիման վրա ծագած իրավունքն այդ զինծառայողի՝ սույն օրենքի 1-ին հոդվածով սահմանված պայմանին չբավարարելու դեպքում սույն օրենքն ուժի մեջ մտնելու պահից դադարում է: